Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: – a személyi jövedelemadóról szóló 1995. évi CXVII. törvényben meghatározott
Paragraph Index: 889

c) ha az év végi elszámolás során, vagy az Igazgatóság Áht. 64/D. §-a szerinti felülvizsgálati eljárása keretében a számított jövedelemkülönbség mérséklés alapján visszafizetési kötelezettség kerül megállapításra, azt a jegybanki alapkamat kétszeresének megfelelő igénybevételi kamat terheli. 6.3. A 6.2. pontban meghatározott különbség számítás során az alábbiakat – ha azok növelik a 2.1. pont szerinti adóalapot – figyelmen kívül kell hagyni: – a 2008. július 15. után benyújtott előtársasági záró adóbevallást, – a 2008-ban kezdő vállalkozások 2008. július 15. után közölt várható adóösszeget, – a 2008-ban megszűnő vállalkozások 2008. július 15. után benyújtott záró adóbevallását, – a naptári évtől eltérő üzleti évet választó vállalkozás 2008. július 15. után benyújtott adóbevallását, – a 2008. július 15. után benyújtott önellenőrzést, – az önkormányzati adófelderítést. 6.4. A jövedelemkülönbség mérséklés év végi elszámolásának az Áht. 64/D. §-a szerinti felülvizsgálata során az Igazgatóság betekinthet az önkormányzatnál rendelkezésre álló, adótitkot is tartalmazó okiratokba, dokumentumokba, valamint az iparűzési adóbevallással kapcsolatos iratokba.

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes